‫- וייבס -‬
‫מוכנים אלייך, גברת גורדון.‬
‫בשבוע האחרון, החיים שלי בהחלט השתנו.‬
‫שני האחים האלה כמעט הדיחו אותי.‬
‫עדיין לא ייאמן שסלחתי להם.‬
‫ואם זה לא היה מספיק, גיליתי שיש לי עוד אח.‬
‫הקטנצ'יק הזה. כן.‬
‫אלוהים יודע מה יהיה הקטע שלו.‬
‫להביא לך עוד משהו?‬ ‫-אני בסדר, תודה.‬
‫וכפי שאבא שלי אמר פעם,‬ ‫כשמלבינים את פניך ברבים,‬
‫תעלה לשידור בטלוויזיה ותדבר על זה.‬
‫הנה משפחת גורדון…‬
‫- ריץ' אייזן -‬
‫והתוספת הטרייה שלה, ג'קי מורנו.‬
‫תודה שהשקעתם מזמנכם כדי לדבר היום.‬
‫בואו נתחיל באיילה.‬
‫מה חשבת כששמעת לראשונה‬ ‫שלאבא שלך, ג'ק גורדון,‬
‫נולד ילד סודי מחוץ לנישואים עם העוזרת?‬
‫בהחלט הייתי בהלם.‬
‫בכנות, ריץ', זה שבר אותי.‬
‫אבל אחר כך הייתי שמחה מאוד.‬
‫בסדר. הרבה אנשים במצבך,‬
‫היית מצפה שפשוט ישלמו לו כדי שייעלם.‬
‫לא, זה לא התאים לנו.‬ ‫-כי התנגדנו לזה, כי אנחנו אוהבים את ג'קי.‬
‫איילה צודקת.‬
‫אנחנו אוהבים‬ ‫את ה"הרמנו" החדש שלנו "מוצ'ו-מוצ'ו".‬
‫אני משתמש בדואולינגו.‬
‫וסנדי, אתה כבר לא בן הזקונים.‬
‫כן, וזה בסדר גמור. אני סמנכ"ל הכספים.‬ ‫אני לא צריך להיות התינוק החמוד.‬
‫איילה, זה התזמון הכי גרוע שיש.‬
‫העבירות של אחיך, קאם, שלחו אותו לגמילה.‬
‫ירשת קבוצה שפתיחת העונה שלה‬ ‫הייתה הכי גרועה זה עשור,‬
‫ואני לא יודע אם את יודעת,‬ ‫אבל בווגאס קבעו שהסיכוי שתתמוטטי‬
‫הוא אחת לשלוש.‬
‫אה, בסדר.‬
‫אתה צודק, ריץ'. אנחנו בצומת דרכים,‬
‫אבל מבחינתי, ג'קי הצטרף למשפחה‬ ‫בתזמון הכי טוב שיש.‬
‫ריץ', אם יורשה לי,‬ ‫כשאלוהים מכניס אח אחד למכון גמילה,‬
‫הוא מביא אח חדש מדוכני האוכל.‬ ‫-ג'קי, מה הצעד הבא שלך?‬
‫לא הכריחו אותי לוותר על העבודה,‬ ‫אז כנראה אמשיך עם זה.‬
‫רגע, אז גילית שאתה חלק‬ ‫מאחת המשפחות הכי עשירות בלוס אנג'לס,‬
‫ואתה פשוט חוזר למכירת בוטנים?‬
‫ופופקורן.‬
‫הוא לא יהיה מוכר. הוא יהיה המתמחה שלי.‬
‫התמחות?‬
‫לא מתמחה. עוזר.‬
‫עוזר בכיר.‬
‫עוזר אישי בכיר… לנשיאה.‬
‫זה חתיכת תיאור תפקיד ארוך.‬
‫וזה נפוטיזם שאני יכול לתמוך בו.‬
‫ברכותיי, ג'קי.‬
‫- וייבס -‬
‫רואה? זה יפה.‬
‫בן ממזר קטן שהתקבל למשפחה.‬ ‫בסלובניה, הוא גר במחסן.‬
‫רגע. מה נסגר עם החרא הזה? ספורה?‬
‫קודם היא לא החליפה אותי,‬ ‫ועכשיו אנחנו לובשים חולצות של בנות?‬
‫מרקוס, זה בסדר מצידך?‬
‫כל עוד הצ'ק יעבור.‬
‫אם אני אתמסחר, אני אתמסחר בתנאים שלי.‬
‫מה היא תכריח אותנו לעשות אחרי זה?‬ ‫להדביק טמפונים לראש?‬
‫אתה יודע מה? תביא לי טוש.‬
‫מה תעשה?‬
‫- עולָה להתקפה -‬
‫ג'קי, מה נשמע?‬ ‫אתה מוכן ליום הראשון שלך בעבודה?‬
‫כן, קמתי ב-3:00 בבוקר כדי לוודא‬ ‫שיהיה לי מספיק זמן להתכונן.‬
‫האמת היא שאני ממש עייף.‬ ‫-אל תילחץ. אתה תהיה נהדר.‬
‫כבר מצאת את השולחן שלך.‬ ‫-כן.‬
‫בסדר, נתראה אחר כך.‬ ‫-רגע.‬
‫יש משהו שאני צריך לדעת‬ ‫לגבי תפקיד העוזר שלך?‬
‫האמת היא שבחיים לא היה לי עוזר.‬ ‫אבל אני ממש קלה לתחזוקה.‬
‫בסדר.‬
‫וואו. זה מטורף.‬
‫אנחנו חייבים לדבר.‬
‫רגע. ג'קי, אתה לא יכול לתת לאנשים‬ ‫להתפרץ למשרד שלי ככה,‬
‫כי אולי אני עושה משהו פרטי מאוד.‬
‫כמו להסתכל על השחורים שלך?‬
‫כן, בדיוק. תודה.‬
‫אתה משוחרר. ותקבע לי טיפול פנים.‬
‫יש לנו בעיה.‬ ‫-תראי את זה.‬
‫יו, תודה לנותן החסות החדש.‬
‫- ספוחרא -‬
‫אבל אני מתעניין בליפסטיק‬
‫רק כשהוא נמרח לי על הזין!‬
‫החרא הקטן הזה.‬
‫מה נסגר?‬
‫זה מדף הסמים של קאם.‬
‫באמת צריך להיפטר מזה.‬
‫ג'קי.‬ ‫-את בסדר?‬
‫תתקשר לגלוריה שו.‬ ‫היא מנהלת השיווק של ספורה.‬
‫אה, היא התקשרה פעמיים.‬ ‫-מה? למה לא העברת אותה?‬
‫בהתחלה, לא ידעתי איך להעביר שיחה,‬
‫אז ניתקתי לה בטעות.‬
‫ועכשיו, דיברת עם נס ועם סנדי,‬
‫אז אמרתי שנחזור אליה מחר.‬
‫ג'קי, ספורה משלמים לווייבס מיליוני דולרים.‬
‫אם גלוריה שו רוצה לדבר איתי,‬ ‫תגרור אותי מניתוח מוח, בסדר?‬
‫ברור. אני ממש מצטער.‬
‫לך להשיג אותה בטלפון עכשיו.‬
‫אה, שאלה אחת.‬
‫איך מתחברים לקו חיצוני,‬ ‫ואיך מדליקים את המחשב?‬
‫בסדר, אני אתקשר.‬
‫גלוריה, יש לך זכות מלאה לכעוס.‬ ‫אני אטפל בזה עכשיו.‬
‫היי, איך הולך?‬
‫מעולה.‬
‫הרגע חטפתי נזיפה מאישה‬ ‫מרשימת 40 המבטיחים מתחת ל-40.‬
‫בספורה ראו את הסרטון של טרוויס?‬ ‫-כן, ועכשיו עליי להרוג אותו.‬
‫זאת התוכנית שלך?‬
‫לא, אני אצרח עליו מול כולם,‬
‫אעשה לו דה-הומניזציה,‬ ‫ואז אכריח אותו להתנצל בפומבי.‬
‫בסדר, אז את מתנהלת לפי הספר של ג'ק גורדון.‬
‫הוא זכה בהרבה אליפויות עם הצרחות שלו.‬
‫כשאבא שלך התנהג ככה, השחקנים פחדו ממנו.‬
‫אם תעשי אותו דבר, הם ישנאו אותך.‬
‫העולם הוא מקום סקסיסטי. אני כבר יודעת.‬
‫הכוונה שאני מכיר אותם‬ ‫ויודע איך הם מתנהגים.‬
‫ואתה אומר לי לחייך ולסבול את זה?‬
‫לא, אבל לא נוכל להרשות לעצמנו‬ ‫עוד תקלות בעונה הזאת,‬
‫ויש דרכים אחרות ופחות נפיצות‬ ‫להגיע לאותה תוצאה.‬
‫בסדר. אתה יכול לקרוא לטרוויס, בבקשה?‬
‫כן, אני יכול.‬
‫טרוויס.‬
‫מחליף.‬ ‫-מחליף. שמישהו ייכנס.‬
‫מה המצב?‬
‫כן, מה המצב איתך, אחי?‬
‫בכל אופן, נראה לי שהתחלנו ברגל שמאל.‬
‫אולי כדאי שנעמיק את ההיכרות.‬
‫על אמת?‬ ‫-כן, על אמת.‬
‫אולי בארוחה? פנוי הערב?‬
‫הייתי אמור ללכת לסטודיו וליצור עם סמוקפרפ,‬ ‫ואז באד בייבי היה אמור לבוא לרפרפ.‬
‫אבל כן, אני יכול.‬
‫יופי, אצור קשור. נתראה אחר כך.‬
‫וואו. אכלת אותה.‬
‫זין.‬ ‫-את בסדר?‬
‫הדלת פשוט נקייה מדי.‬
‫צריך להכתים אותה או משהו.‬
‫בוקר טוב, לוס אנג'לס וייבס.‬
‫המשרד של איילה גורדון. כאן ג'קי מורנו.‬
‫איך אפשר לעזור לך היום?‬
‫זה ממש ארוך מדי.‬
‫רק "המשרד של איילה גורדון".‬ ‫-הבנתי.‬
‫אני צריכה להזמין מקום לארוחת ערב‬ ‫לי ולטרוויס הערב. במסעדה טובה.‬
‫אטפל בזה. "בוקה די בפו", טיילת יוניברסל.‬
‫מה? לא, אני לא רוצה להסתכל‬ ‫על אופטימוס פריים בארוחת עסקים.‬
‫במקום יפה. נגיד, בבוורלי הילס.‬
‫בסדר, בלי אופטימוס פריים.‬
‫מה עם באמבלבי?‬
‫יפה. מגזין "היילייטס" חדש למשרד.‬
‫נחמד להסתכל לפני שהוא מתכסה בסטרפטוקוקוס.‬
‫אוי, אלוהים!‬
‫שיט!‬ ‫-את בסדר? מה קורה?‬
‫זה נתקע.‬ ‫-טוב. בסדר.‬
‫רגע. חכה.‬ ‫-את חייבת להירגע. אני רופא.‬
‫אתה לא מנתח.‬
‫את רוצה שאעזור לך?‬ ‫-פשוט תפתח…‬
‫אי אפשר. אני מפחדת.‬ ‫-תוציאי את האצבע. פתחי.‬
‫הנה.‬ ‫-הריסים שלי נתלשו?‬
‫הם נתלשו?‬ ‫-במלואם.‬
‫את נראית ממש לחוצה. מה קורה?‬
‫אני יוצאת לארוחה ראשונה עם שחקן,‬ ‫וזה טרוויס, השחקן הכי מעצבן.‬
‫אז כן, אני קצת חוששת‬ ‫שאני אדקור אותו במזלג.‬
‫טוב, בואי נדבר על זה. מה אבא שלך היה עושה?‬
‫מזמין שני סטייקים ענקיים, עושה קוק,‬
‫מביא כמה זונות והולך לשכב איתן או משהו.‬
‫טוב, זה לא מתאים לך, אולי רק הזונות.‬
‫סליחה, עובדות מין.‬
‫תקשיבי, אין לך סיבה לדאוג.‬
‫את ממש טובה מבחינה חברתית.‬
‫דיברת 45 דקות עם בת הדודה שלי‬ ‫על החנות שלה ב"אטסי".‬
‫והיא גרועה.‬
‫היא גרועה.‬ ‫-כן, נכון. זה רק צמר.‬
‫תקשיבי, תהיי מי שאת, והכי חשוב…‬
‫בלי ספגטי.‬ ‫-לא, אף אטרייה ארוכה.‬
‫את לא יפה כשאת אוכלת פסטה.‬ ‫-כן.‬
‫יו-יו.‬
‫היי, איחרת.‬
‫כן, טעות שלי. יצאתי מאוחר.‬
‫בסדר מצידך שאני מאדה?‬ ‫-לא ממש.‬
‫ערב טוב. אני הסומלייה. יש לנו שאלות?‬
‫יו, אני טס לשם בקיץ הבא.‬
‫טס לאן?‬
‫לסומלייה. כן, לסיבוב הופעות‬ ‫עם קודאק בלאק וסנייפר גאנג.‬
‫אנחנו מקיפים את קרן אפריקה.‬ ‫-זאת סומליה.‬
‫הוא… לא משנה.‬
‫בקבוק היין האדום הכי מהיר שלכם, בבקשה.‬
‫יש אנשים לבנים בסומליה?‬
‫"אני אומר לזונות שאני אוהב אותך‬ ‫אבל לא צריך אותך‬
‫"חייב לצאת עד 18:00, לא יכול להאכיל אותך"‬
‫ואז זמרי הגוספל שרים…‬
‫"הוא לא יכול להאכיל אותך"‬
‫ומתרחקים, ואני לובש רק בגדים לבנים,‬ ‫עם כובע שף…‬
‫די, בבקשה. זה ראפ טוב,‬ ‫אבל אתה חייב להפסיק.‬
‫בסדר.‬ ‫-תקשיב…‬
‫רציתי להיפגש לארוחת ערב‬ ‫כי אני חושבת שאתה ממש חשוב לקבוצה.‬
‫לא כי אתה שחקן מעולה,‬
‫אלא כי אני מאמינה‬ ‫שיש לך פוטנציאל להיות מנהיג מעולה.‬
‫קאם בהחלט לא הוציא אותי‬ ‫לארוחות ערב יוקרתיות,‬
‫אבל לו ולמרקוס יש שולחן משלהם ב"מסטרו'ס".‬
‫מי זה מרקוס?‬
‫תקשיב, טרוויס, אתה חלק אינטגרלי מהארגון,‬
‫וכשאתה מזלזל באחד מהשת"פים שלנו,‬
‫זה משפיע על כולנו.‬
‫אז אני צריכה שתתנצל בפומבי.‬
‫על הזין.‬
‫"על הזין" בקטע טוב?‬
‫כן, אני אתנצל.‬
‫תודה.‬
‫אני ממש שמחה. תודה, טרוויס.‬
‫קשה לתאר את הלחץ שאני…‬
‫אוי, שיט.‬
‫את בסדר?‬
‫מה נסגר?‬
‫אני מצטער, אני לא…‬
‫סליחה.‬
‫מה נסגר?‬ ‫-סליחה.‬
‫ג'קי, מאיפה הבאת את המסעדה הזאת?‬
‫ידעתי שתאהבי אותה.‬
‫חיפשתי בגוגל מסעדות יוקרתיות,‬
‫וגם לוס אנג'לס, וגם שיחות אינטימיות.‬
‫כן, זה נהיה ממש אינטימי‬ ‫כשהוא דחף את הלשון שלו לפה שלי.‬
‫אלוהים, אני מצטער.‬ ‫את רוצה שאשאיר ביקורת שלילית ב"ילפ"?‬
‫לא, אני לא רוצה שתשאיר ביקורת, ג'קי.‬
‫אני רוצה שתעשה משהו כמו שצריך.‬
‫בוקר, פשלונר.‬
‫שלום, גברת לי.‬
‫אני מצטערת. רגע, היא פיטרה אותך?‬
‫לא, אבל אני מתפטר. אני גרוע בעבודה.‬
‫איילה נתנה לי הזדמנות מדהימה, ואני מפשל.‬
‫די, אתה לא מתפטר.‬ ‫-אני כן.‬
‫לפני שאפיל את כל הארגון.‬
‫קודם כול, אתה לא כזה חשוב.‬
‫וגם, כשאני התחלתי פה, הייתי גרועה כמוך,‬ ‫והייתי העוזרת של ג'ק גורדון.‬
‫הוא זרק עליי מאפרות.‬ ‫עדיין יש לי ריח של צ'סטרפילד.‬
‫אבל אני לא יודע מה אני עושה.‬ ‫אני חייב לעזוב לפני שאאכזב את איילה שוב.‬
‫בסדר, אוף, אני אעזור לך.‬ ‫-באמת?‬
‫כן.‬ ‫-תודה, באמת.‬
‫תראי לי איך להדליק את המחשב?‬
‫אעשה יותר מזה.‬ ‫אראה לך איך להתנהל מול עשירים.‬
‫היא באה. נראה לי שאני אקיא.‬
‫לא נכון. קודם כול, ארוחת בוקר.‬
‫רדבול, פופ-טארט תות, בלי ציפוי. צא.‬
‫היי.‬ ‫-היי.‬
‫הוא מפחד ממני?‬ ‫-אנחנו עובדים על זה.‬
‫אני חייבת לדעת.‬
‫כאימא חרמנית בת 35 שנשואה כבר 12 שנים,‬
‫היה משהו סקסי בנשיקה עם טרוויס?‬
‫לא, היה לו טעם של נוזל אידוי בטעם מנגו,‬
‫ועדיין הרגשתי את החור‬ ‫מהעגיל בלשון שהיה לו פעם.‬
‫החדשות הטובות הן שכתבתי‬ ‫את ההתנצלות של טרוויס, והיא מהממת.‬
‫שמרתי על פשטות.‬ ‫נותן החסות שוב יאהב אותנו, המשבר נמנע.‬
‫תודה. ובחיים לא אדבר שוב עם שחקנים.‬
‫אני מקווה שלא ראו אותנו.‬
‫שכבת עם טרוויס באג?‬ ‫-מה? למה אתה אומר את זה?‬
‫זה ויראלי בטוויטר.‬ ‫-ב"אקס".‬
‫לא אקרא לזה "אקס". זה טוויטר.‬ ‫-תקריא לה את ה"אקס".‬
‫אראה לה את הציוץ.‬
‫"הייתי ב'ורדל'. ראיתי את איילה גורדון‬ ‫בדייט עם טרוויס באג."‬
‫הלם, פרצוף מרייר, מים ניתזים?‬
‫זה נוזל זרע.‬ ‫-שפיך.‬
‫טרוויס הבין אותי לא נכון ונישק אותי.‬
‫זהו.‬
‫אלוהים, צייצו את זה 500 פעמים?‬ ‫-שיתפו את זה ב"אקס".‬
‫איך נתמודד עם זה? מה נעשה?‬
‫טוב, תקשיבו.‬ ‫אף אחד לא יודע את זה חוץ מסנדי.‬
‫בנוסף לפרופיל הרשמי שלי בטוויטר,‬
‫יש לי פרופיל פיקטיבי.‬ ‫"ילד-מלוכלך-וייב-69".‬
‫רגע, למה? אתה לא מפורסם.‬ ‫-אבל אני לא-לא מפורסם.‬
‫אני מקבל 40 דולר על סרטונים ב"קמאו",‬ ‫וחלקם נתרמים לצדקה.‬
‫תגיע לפואנטה.‬
‫אני שותל בו פרשות‬ ‫ומכחיש בו שמועות שאסור לי כג'נרל מנג'ר.‬
‫זה עזר לי בניהולי מו"מ על חוזים.‬
‫תודה. אז אני אגיב לציוץ הזה,‬ ‫אכחיש אותו, והוא ייעלם "כהרס עין".‬
‫כהרף עין.‬ ‫-אני לא יודעת. נשמע ערמומי ו… עלוב?‬
‫לא. טרוויס רק צריך להתנצל בפני ספורה,‬ ‫ונמשיך הלאה. נתעלם מהרעש.‬
‫כן, אז אתמול פרסמתי‬ ‫תמונה ממש פוגענית ולא ראויה‬
‫של חולצת הווייבס הנערצת…‬
‫טרוויס, היית עם איילה גורדון‬ ‫בארוחה רומנטית אתמול?‬
‫- טרוויס באג - רכז -‬
‫אני לא יודע על מה אתם מדברים.‬
‫עד פרסם באינטרנט שהוא ראה אתכם מתנשקים.‬
‫תקשיבו, אני פשוט אתרכז ב…‬
‫אז אתה לא מפריך את זה.‬ ‫-אני לא מה?‬
‫אתה לא מפריך את זה.‬
‫אוי, לא. הוא לא יודע מה זה "מפריך".‬
‫מפריך את זה? לא, אני לא מפריך את זה.‬
‫אני לא מפריך את זה, במובן הכי חזק שיש.‬
‫אלוהים, חייבים לעצור אותו.‬
‫מדף הסמים המזוין!‬
‫האם היא אישה יפה? כן.‬
‫האם הייתי נותן בה? אני מפריך שכן, בהחלט.‬
‫הנה הוא. איזה איש!‬ ‫-היא לא מאורסת?‬
‫זהו להיום. מתכוננים לפניקס.‬ ‫-זה רציני?‬
‫שום דבר לא רציני.‬ ‫רק כיף, כדורסל. המשחק הכי טוב.‬
‫מה זה היה?‬
‫כאילו, יו, הם הפתיעו אותי.‬
‫טרוויס, תחזור לשם ותגיד להם‬ ‫שלא קרה כלום בינך לבין איילה.‬
‫טוב… משהו קרה.‬
‫ניסיתי בדרכך. סליחה, ג'יי.‬
‫הייתי מעדיפה ללקק אופוסום מת‬ ‫ולא לנשק אותך, חתיכת ליצן.‬
‫עכשיו, אתה תצא לשם ותגיד להם את האמת,‬ ‫אחרת אני אשעה אותך.‬
‫מה? את הזמנת אותי למסעדה הזאת, ורדל.‬
‫רגע, ורדל במרכז העיר?‬ ‫אני והאקסית הלכנו לשם בימי נישואים.‬
‫טוב, זאת הייתה טעות. ג'קי הזמין את המקום.‬
‫ואז אמרת לי דברים נחמדים,‬ ‫הנחת יד על היד שלי,‬
‫חשפת את הציצים.‬
‫מה? טוב, אני… לבשתי חולצה מכופתרת.‬
‫יצא לי ללבוש אותה ללוויות.‬
‫ראיתי אותה.‬ ‫-כמה כפתורים היו פתוחים?‬
‫אולי שניים?‬
‫זה לא קרה באשמתי.‬
‫אתה תצא לשם ותתקן את זה?‬
‫לא.‬
‫השעיה לשבוע, צא מפה.‬
‫צא מפה.‬
‫יש לי שיחת טלפון חשובה מאוד,‬ ‫אז שאף אחד לא יעקוב אחריי.‬
‫בן זונה, חתיכת חרא מזדיין!‬
‫חתיכת דביל טיפש, כפוי טובה, חסר תועלת!‬ ‫אני אהרוג אותך, בן זונה!‬
‫צריך לסדר לה קירות חסיני קול למשרד.‬ ‫תבדוק את זה.‬
‫וזאת הזדמנות מושלמת‬ ‫לעבור לשיעור הראשון שלנו.‬
‫אל תצפה רק את מה שהיא צריכה,‬ ‫אלא את מה שהיא לא יודעת שהיא צריכה.‬
‫מה, למשל?‬
‫כשאיילה אומרת שהיא מתחילה ניקוי רעלים,‬
‫תן לה צ'יזבורגר עד 14:00,‬ ‫כי היא תמות מרעב.‬
‫צ'יזבורגר, סגור.‬
‫ואל תאכל פה צ'יטוס.‬ ‫אתה מפזר אבק כתום בכל מקום.‬
‫איילה לבנה ובלונדינית. היא מוכתמת בקלות.‬
‫סליחה, בסדר. עוד משהו?‬
‫פודקאסטים על אקטואליה.‬ ‫תאזין להם ותן לה גרסה מקוצרת.‬
‫היא חושבת שנאט"ו זה ליגה אירופאית.‬
‫למה אתה לא כותב את זה?‬
‫תחזור לפלורידה, חתיכת חרא!‬
‫בוא נברר אם אפשר לסדר גם זכוכית חלבית.‬
‫הקעקועים הזולים שלך לא מעניינים.‬
‫ברוכים הבאים לאצטדיון קופיילוט,‬ ‫ביתם של הלוס אנג'לס וייבס.‬
‫- מיקרוסופט - קופיילוט -‬
‫אני מבין, מיץ', בסדר? אני מבין.‬ ‫אני יודע שזאת זכותך, אבל אתה טועה.‬
‫הסוכן של טרוויס אומר שהם יערערו על ההשעיה.‬
‫יופי. ככל שזה ייגרר, זה ייראה רע יותר,‬
‫וזה חמוד. עכשיו קוראים לזה "מריבת אוהבים".‬
‫מה? מי אומר את זה?‬
‫סתם חברה קטנה בשם אי-אס-פי-אן.‬
‫אם לא נגדע את הפרשה באיבה,‬ ‫תצטרכי להתחייב ולצאת איתו.‬
‫אני מאורסת ללב.‬
‫אפשר להציע שוב שאשתמש‬ ‫בפרופיל הפיקטיבי שלי ואמגר את זה?‬
‫אין אף אחד שמכחיש את זה.‬
‫לא, זה מגוחך מדי, זה לא בא בחשבון.‬
‫אם נמנע מזה חמצן, זה ימות.‬
‫לפחות קליבלנד היא הקבוצה הכי גרועה בליגה,‬ ‫אז בטח ננצח אותם גם בלי טרוויס.‬
‫- ריץ' אייזן -‬
‫והווייבס שוב נכשלו הערב.‬
‫- הווייבס הפסידו -‬
‫מי שבלט בהיעדרותו מהמשחק הוא טרוויס באג,‬
‫שהושעה על ידי הקבוצה‬ ‫לאחר שראו אותו מתגפף עם איילה גורדון.‬
‫בנימה אישית, לא יוצא לי‬ ‫להשתמש הרבה במילה "מתגפף",‬
‫אז תודה לטרוויס ולאיילה על זה.‬
‫מיותר לציין שזה בולשיט מוחלט, נכון?‬
‫כן, אני יודע.‬
‫לא היה כיף כשהמטופל בן העשר שלי‬ ‫קרא לי "ד"ר קאק", אבל…‬
‫אני מצטערת שאתה מתמודד עם זה. זה לא הוגן.‬
‫לא, זה בסדר.‬
‫כנראה לא חשבתי שזה יהיה חלק מהתפקיד,‬ ‫אבל אני אהיה בסדר.‬
‫תודה על ההבנה.‬
‫אלוהים. רגע, תמשיכי.‬
‫היי, מה קורה? לא מתאים עכשיו.‬ ‫-אתה מדבר עם אחותך?‬
‫זה בסדר, לא אכפת לה.‬
‫לא, זה מגעיל, נס!‬
‫אלוהים, בחייך.‬ ‫אמרתי לך שיש לי מקרה חירום בעבודה.‬
‫איילה, מה את רוצה?‬ ‫-תשתמש בפרופיל הפיקטיבי.‬
‫כן.‬
‫בסדר, אטפל בזה. קדימה.‬
‫"בן הדוד שלי הוא מלצר בוורדל,‬
‫"והוא שירת את איילה גורדון‬ ‫ואת טרוויס באג ממש אתמול בערב.‬
‫"וממש לא קרה ביניהם שום דבר,‬ ‫רק ארוחה רגילה.‬
‫"והם ממש עזבו בנפרד."‬
‫אתה לא אומר "ממש" יותר מדי?‬
‫ככה הדמות הפיקטיבית שלי מדברת.‬ ‫אני חייב לסיים עם ביטואין.‬
‫אוי, איכס.‬
‫זה לא יקרה, נס. פספסת את ההזדמנות.‬
‫- פוסט - נס גורדון -‬
‫נו, בבקשה? תודה, איילה.‬
‫המסעדה הכי לוהטת בלוס אנג'לס,‬ ‫"מאת'ר וולף". איך אפשר לעזור?‬
‫כן, אני רוצה להזמין מקום לשניים בבקשה,‬ ‫הערב ב-19:00.‬
‫לך תזדיין, ביי.‬ ‫-רגע, זה לאיילה גורדון, נשיאת הווייבס.‬
‫אני גיי ממערב הוליווד. לא מעניין.‬ ‫תחזור עם מישהי ממשפחת חדיד.‬
‫אוף! אני שונא אותו.‬
‫תקשיב, לא כולם אוהבים כדורסל, ג'קי.‬
‫אבל כולם אוהבים‬ ‫כרטיסים שווים למשחקי כדורסל.‬
‫וכוח העל שלך הוא גישה בלתי מוגבלת אליהם.‬
‫זה מטורף.‬
‫רגע, למה נס כתב בפוסט‬ ‫שבן דוד שלו הוא מלצר בוורדל?‬
‫אולי הוא התכוון לפרסם מפרופיל אחר.‬
‫אוי, שיט, הוא מחק את זה עכשיו.‬
‫ופרסם את זה בפרופיל הפיקטיבי שלו.‬ ‫אלוהים ישמור, נס.‬
‫הוא עשה את זה ממש מהר. אולי לא ישימו לב.‬
‫פרופיל פיקטיבי?‬
‫- עוד טלטלות בווייבס -‬
‫זה משפיל,‬
‫לא רק עבור נס גורדון, אלא עבור כל המשפחה.‬
‫חייבים לשאול,‬ ‫האם איילה גורדון דרשה את זה מאחיה?‬
‫איך יכולת לעשות את זה?‬ ‫-הייתי באמצע סקס.‬
‫אתה ב"אקס" רוב היום. איך אתה גרוע בזה?‬
‫זה נקרא "טוויטר",‬ ‫והתוכנית שלי הייתה טובה משלך,‬
‫שלא הייתה קיימת, כתמיד.‬ ‫-זה מטומטם כל כך. מה התוכנית?‬
‫הנה, אל תתנשקי עם השחקנים.‬ ‫-אתה יודע שלא עשיתי את זה.‬
‫אני לא יודע. יש לי תחושה שכן.‬ ‫-השתגעת?‬
‫סליחה, איילה, מישהו בא לפגוש אותך.‬
‫תוכל לתת לנו רגע, ג'קי?‬
‫די בטוח שתרצי לדבר איתו.‬ ‫-מי שזה לא יהיה, שיחכה.‬
‫היי.‬
‫צריך לדבר.‬
‫כן.‬
‫בבקשה, שב.‬
‫הייתי שמח לשבת, אבל אני לא יכול.‬
‫הברכיים שלי כואבות מדי.‬
‫את יודעת למה?‬ ‫-כי יצאת לטיול הליכה ארוך?‬
‫שיחקתי כל המחצית השנייה אתמול.‬
‫לא עשיתי את זה כבר שנתיים,‬ ‫רק כי השעית את טרוויס.‬
‫אם טרוויס צריך לפספס משחק או שניים‬ ‫כי הוא צריך להתבגר, זה יקרה.‬
‫אני בן 36. אני לא יכול לשחק 40 דקות בערב.‬
‫אז רק אתה חשוב פה?‬ ‫-בהחלט. זאת הקבוצה שלי.‬
‫לא, אתה השחקן הכי טוב, אבל אתה מנותק כל כך‬
‫שאני מופתעת ששמת לב שחסר שחקן.‬
‫מה אני אמור לעשות עם זה?‬ ‫-מרקוס הזה? שום דבר.‬
‫מרקוס הקודם, זה שזכה איתנו בשני תארים,‬
‫הוא היה מתעלה על עצמו‬ ‫ומדבר עם חברו לקבוצה על כבוד לנותני חסות.‬
‫אני לא יודעת. נשמע מטורף?‬
‫משלמים לי כדי לשחק, וזהו.‬
‫טוב, אם אתה רוצה לשחק פחות, תצטרך להנהיג.‬
‫אם אתה רוצה לשחק פחות, תצטרך להנהיג? כן.‬
‫טוב, תרחיש אחרון.‬
‫איילה אמרה לך שהיא נתקלה בגווינת' פאלטרו‬
‫בקניון ברנטווד. מה אתה עושה?‬
‫מתקשר למריסה, העוזרת האישית של גווינת'.‬ ‫משיג את הכתובת של "גופ",‬
‫לא את הכתובת הביתית, כי איילה לא סטוקרית.‬
‫אני שולח לה 12 קמליות לבנות‬ ‫עם פתק שכתוב עליו,‬
‫"היה כיף להיתקל בך. בואי נצא לצהריים."‬
‫אתה מזמין מקום במסעדה?‬ ‫-לא, זה נואש.‬
‫אבל אני מוסיף אותה‬ ‫לרשימת כרטיסי הברכה לחג המולד.‬
‫זה מדויק.‬
‫יש!‬
‫לא. בחיים אל תעשה "דאב". בחיים לא.‬
‫תתכוננו לגל השני. רואים את הדוב?‬
‫תירו בו בקשת ירייה.‬
‫הם באים מהחלונות.‬ ‫זאוס, תפנה לשם, אני צריך תחמושת.‬
‫שיט, הגיע המשלוח מ"קצויה".‬ ‫פאק. תמשיכו לשחק.‬
‫אוי, שיט.‬
‫סליחה על הבלגן. המנקה שלי התפטרה.‬
‫הנחשים הפחידו אותה.‬
‫אחי, אולי תשב וזהו?‬
‫לא ידעתי שאתה אוהב… לבקר חברים לקבוצה.‬
‫אני לא.‬
‫לא הייתי בבית של חבר לקבוצה‬ ‫מאז פרק הסיום של "הסופרנוס".‬
‫מגניב, אתה רוצה לצפות במשהו או…‬
‫לא. אתה צריך להתאפס על עצמך.‬
‫כל הדיבור המטונף והרשתות החברתיות,‬ ‫זה לא מה שאנחנו עושים.‬
‫רק הכדורסל חשוב.‬
‫קל לך לומר את זה.‬
‫מה זה אמור להביע?‬ ‫-אתה בדרך להיכל התהילה.‬
‫אני לא קופץ לגובה, אני לא כזה מהיר,‬ ‫וקליעת הניתור שלי בינונית.‬
‫במקרה הטוב, אני ארחיב את המותג שלי,‬ ‫אכניס דוגמנית של ויקטוריה'ס סיקרט להיריון.‬
‫זה כל מה שיש לי.‬
‫לא.‬
‫יש לך גם אינסטינקטים טובים.‬
‫על המגרש. מחוץ למגרש,‬ ‫האינסטינקטים שלך חרא.‬
‫כשאתה משחק, לכל הקבוצה יש אנרגיות,‬
‫וכולם קולעים בקלות, במיוחד אני.‬
‫אני מזכיר לך, אני עדיין במרכז.‬
‫תקשיב, אחי, מצפה לך קריירה טובה,‬
‫ואין כמו ניצחונות להרחבת המותג שלך.‬
‫כן.‬
‫אל תהרוס לי.‬
‫אני לא יכול לשחק שוב בכל המשחק.‬ ‫-כן, הבנתי אותך.‬
‫ואתה צריך לשטוף פה את הרצפה.‬
‫ספורה היא חברה נהדרת.‬
‫הייתי גס רוח כשקראתי לה "ספוחרא".‬
‫בהתחלה חשבתי שהם מוכרים דברים בעיקר לנשים…‬
‫- טרוויס באג מתנצל -‬
‫ואז נזכרתי שאימא שלי היא אישה.‬
‫אני רק מקווה שספורה והווייבס‬ ‫יסלחו לי על כך ש…‬
‫חרגתי ממסגרת המותר,‬ ‫שזה אומר שעשיתי פדיחות,‬
‫ונוכל להמשיך‬ ‫בשיתוף הפעולה התאגידי ההרמוני שלנו.‬
‫אני גם רוצה לומר‬ ‫שלא שכבתי עם איילה גורדון, בסדר?‬
‫אפילו לא קצת.‬
‫קודם כול, היא הבוסית שלי, טוב?‬
‫וגם, עם כל הכבוד…‬
‫היא זקנה.‬
‫אם היא הייתה הרבה יותר מבוגרת,‬ ‫זה היה מחרמן, כמו הלן מירן.‬
‫או צעירה יותר, כמובן.‬
‫אבל היא פשוט בתחום האפור הזה‬ ‫שלא עושה לי את זה, בסדר?‬
‫אבל בכל זאת, אני מקווה שהיא תמצא אהבה.‬
‫זה כמו לצפות בווינסטון צ'רצ'יל.‬ ‫עכשיו אני מבין למה נמשכת אליו.‬
‫וואו. למה אתה נראה חתיך כל כך?‬
‫טוב, אל תישמעי המומה כל כך.‬
‫סליחה, פשוט לא ידעתי‬ ‫שאני מאורסת לכריס אוונס היהודי.‬
‫יכולת לומר רק "כריס אוונס".‬
‫בכל מקרה, אני לוקח אותך למאת'ר וולף.‬
‫איך הצלחת להשיג שולחן?‬ ‫-לא אני. ג'קי עשה את זה.‬
‫מה?‬ ‫-מדף הקוקאין נעלם!‬
‫ג'קי?‬
‫אתה עשית את זה?‬
‫שמתי לב שכל הזמן נפצעת ממנו,‬
‫אז הגעתי מוקדם ונפטרתי ממנו.‬
‫תודה, ותודה שהזמנת מקום במסעדה.‬
‫אולי אני לא קלה לתחזוקה כמו שחשבתי.‬
‫מה פתאום.‬
‫וגם, הבטחתי למארחת‬ ‫כרטיסים על הפרקט כשנגיע לפלייאוף.‬
‫מה?‬ ‫-לא הייתי צריך לעשות את זה?‬
‫נתמודד עם זה אחר כך. כל הכבוד.‬
‫תרגום כתוביות: דניאלה מגדל‬